
Për miratimin e planit të veprimeve për zbatimin e strategjisë Kombëtare të energjisë për periudhën 2003-2005

Në mbështetje të nenit 100 të Kushtetutës, me propozimin e Ministrit të Industrisë dhe të Energjetikës, Këshilli i Ministrave

VENDOSi: 

1. Miratimin e planit të veprimeve për zbatimin  e strategjisë kombëtare të energjisë për periudhën 2003-2005.
2. Institucionet përgjegjëse, të përfshira në këtë plan, të hartojnë, brenda datës 31 tetor 2003, programet individuale dhe t'i paraqesin pranë Ministrisë së Industrisë dhe të Energjetikës.
3. Ministria e Industrisë dhe e Energjetikës, nëpërmjet Agjencisë Kombëtare të Energjisë, të bëjë monitorimin e këtij plani.
4. Grupi ndërinstitucional, nën drejtimin e Ministrit të Industrisë dhe të Energjetikës, të raportojë çdo 6 muaj, pranë Komitetit Ndërministror të Energjisë, për ecurinë dhe rezultatet e zbatimit të këtij plani.
5. Ngarkohen Ministria e Industrisë dhe e Energjetikës dhe të gjitha institucionet përgjegjëse për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Fatos Nano

